Από την πρώτη στιγμή της επικοινωνίας μας, ο Angelo ήταν πολύ ευγενικός και πρόθυμος να απαντήσει σε όλες μας τις ερωτήσεις. Μας υποδέχτηκε εγκάρδια, παρόλο που φτάσαμε 1 ώρα νωρίτερα. Το διαμέρισμα ήταν ακριβώς όπως το είχαμε δει στις φωτογραφίες. Καθαρό, τακτοποιημένο και με κάποιες προμήθειες στα ντουλάπια όπως ζυμαρικά, καφέδες, ζάχαρη, μπαχαρικά , ενώ ο Angelo δεν παρέλειψε να μας καλωσορίσει με ένα μπουκάλι κόκκινο κρασί και παραδοσιακά σνακς. Μας προμήθευσε με χάρτες για την εξόρμησή μας στη Ρώμη και τα αξιοθέατά της και μας πρότεινε χώρους για φαγητό, καφέ και ποτό τόσο στο Pigneto, όσο και στην ευρύτερη περιοχή. Ήταν στη διάθεσή μας ανά πάσα στιγμή για οποιαδήποτε διευκρίνιση σχετικά με τις μετακινήσεις μας, σε άπταιστα Αγγλικά, κάτι που μας διευκόλυνε αρκετά δεδομένου ότι οι 9 στους 10 Ιταλούς δεν μιλάνε άλλη γλώσσα πέρα από τη μητρική τους!!
Όσο για το Pigneto είναι μια ήσυχη περιοχή με super market, καφετέριες, εστιατόρια για όλα τα γούστα αλλά και χώρους για νυχτερινή διασκέδαση όπως pubs, cocktail bars κλπ.
Απέχει μόλις 2 χλμ από το Κολοσσαίο, έχει μετρό, ενώ και με τις 2 γραμμές λεωφορείου που διαθέτει μπορεί κανείς εύκολα να έχει άμεση πρόσβαση στο Termini όπου βρίσκεται ο κεντρικός σταθμός τρένων, μετρό και αστικών λεωφορείων.